**MNB azonosító kód: W12**

**Kitöltési előírások**

**Jelentés nagyértékű pénzforgalmi visszaélésről**

**Általános előírások**

1. Az eseti adatszolgáltatás tartalma:

a) Részletes, szöveges adatszolgáltatás minden 10 millió forint összeget elérő sikeres, pénzforgalommal kapcsolatos visszaélésről, amely nem a hitelintézettel munkaviszonyban álló személy által vagy közreműködésével következett be.

b) Az adatszolgáltatásban meg kell jelölni:

ba) a visszaélésben érintett befogadási csatornát (pl. internetbank, telebank),

bb) amennyiben értelmezhető a visszaélés időtartamát (pl. többszöri visszaélés esetén),

bc) a visszaélés végrehajtásának módját,

bd) a megtett és a jövőben a hasonló visszaélések elkerülésére tervezett intézkedéseket.

2. Az eseti adatszolgáltatáson túlmenően az adatszolgáltató negyedévente, a tárgynegyedévet követő hónap 10. munkanapjáig köteles nyilatkozni arról, hogy a tárgynegyedév során keletkezett-e az 1. pontban foglaltak szerinti adatszolgáltatási kötelezettsége és amennyiben igen, úgy köteles feltüntetni az adatszolgáltatás alapjául szolgáló visszaélések számát.