**MNB azonosító kód: BSI**

**Kitöltési előírások**

**Banki konjunktúrafelmérés**

**I. Általános előírások**

1. Az adatszolgáltatás 02-06. tábláját kizárólag a második és negyedik negyedévben kell teljesíteni.

1. Az adatszolgáltatás kérdései visszatekintve az adatszolgáltatás vonatkozási időszakának utolsó napját megelőző 6 hónapra (pl. az első negyedévi adatszolgáltatás tekintetében a tárgyévet megelőző év október 1. – tárgyév március 31. közötti időszakra), és előretekintve az adatszolgáltatás vonatkozási időszakának utolsó napját követő 6 hónapra (pl. az első negyedévi adatszolgáltatás tekintetében a tárgyév március 31. – tárgyév szeptember 30. közötti időszakra) vonatkoznak.
2. A kérdések megválaszolásakor a szokásos szezonális hatásoktól el kell tekinteni, az azon felül érzékelt, illetve várt változásokat kell jelenteni.
3. Az „Egyéb, éspedig” válasz kiválasztásakor az aktívvá váló mezőben szövegesen kell kifejteni az egyéb választ.
4. A szöveges kifejtést igénylő válaszok esetén legfeljebb 1024 karakter hosszúságú szöveg adható meg.
5. Az adatszolgáltatásban FinTech vállalkozás alatt azon vállalkozást kell érteni, amely az egyes MNB rendeletek szerinti kötelezettségeknek való megfelelés eltérő szabályairól szóló 47/2018. (XII. 17.) MNB rendelet 1. § 1. pontja szerinti innovatív megoldást nyújt.
6. Az adatszolgáltatás kitöltéséhez szükséges kódokat a 3. melléklet 4.12. pontja szerinti, az MNB honlapján közzétett technikai segédlet tartalmazza.