**MNB azonosító kód: E64**

Kitöltési előírások

Hitelintézetek és befektetési szolgáltatást végző szervezetek által kibocsátott, hitelviszonyt megtestesítő értékpapírok adatai, illetve a letétkezelési tevékenységet végző szervezetek tulajdonában lévő és az általuk letétkezelt, hitelviszonyt megtestesítő értékpapírokra vonatkozó árinformációk

**I. Általános előírások**

1. Az adatszolgáltatást a hónap utolsó napjára mint tárgynapra vonatkozóan kell elkészíteni.

2. A táblák és a jelen kitöltési előírásokban használt fogalmak magyarázatát e melléklet I. E. 2. pontja tartalmazza.

**II. A táblák kitöltésével kapcsolatos részletes előírások**

1. A hitelviszonyt megtestesítő értékpapírok névértéken kerülnek az adatszolgáltatásba ezer egységben, az értékpapír eredeti denominációjában. A denominációnál megadható kódokat a 3. melléklet 4.1. pontja szerinti, az MNB honlapján közzétett technikai segédlet tartalmazza.
2. A táblák hibátlan beküldést elősegítő ellenőrzési szabályokat a 3. melléklet 5. pontja szerinti, az MNB honlapján közzétett technikai segédlet tartalmazza.

**01. tábla: Hitelintézetek és befektetési szolgáltatást végző szervezetek által kibocsátott, hitelviszonyt megtestesítő értékpapírok adatai**

1. A táblában az adatszolgáltató által, belföldre és külföldre kibocsátott (forintban és devizában denominált) valamennyi hitelviszonyt megtestesítő értékpapírt szerepeltetni kell.
2. A nyilvános és a zárt körben kibocsátott értékpapírokat egyaránt szerepeltetni kell.

Az egyes oszlopok kitöltésére vonatkozó előírások:

**f/** Az adatszolgáltató által kibocsátott belföldön nem letétben lévő, vagy külföldön letétkezelt értékpapírok állománya. A további oszlopokban ezen állományt kell megbontani saját és nem a kibocsátó tulajdonában állórészre.

**i/** A legutoljára ismertté vált (felhalmozott kamatot is tartalmazó) bruttó (piaci) árat a névérték százalékában, az eredeti denominációban kifejezve, 4 tizedesjegy pontossággal.

**j/** A felhasználható kódokat a 3. melléklet 4.5. pontja szerinti, az MNB honlapján közzétett technikai segédlet tartalmazza. A kódok hierarchikus sorrendben szerepelnek, mindig a legelső rendelkezésre álló árforrást és a hozzá tartozó áradatot kell jelenteni.

**02. tábla: Hitelintézetek és letétkezelési tevékenységet végző szervezetek által birtokolt, illetve letétkezelt magyar értékpapírok nettó áradatai**

1. Az adatszolgáltatás 02. táblájában nem kell szerepeltetni az állampapírokat, a befektetési jegyeket, illetve a részvényeket. Kizárólag a magyar rezidensek által kibocsátott értékpapírok ár-adatait kell feltüntetni. A lejárt értékpapírokat a 02. táblában nem kell szerepeltetni.

2. Az adatszolgáltató saját tulajdonában lévő – az 1. pontban nevesített típusokba nem sorolható – értékpapírok esetén, amennyiben az adatszolgáltató rendelkezik az értékpapírra vonatkozóan valós piaci értékkel, akkor az ennek a számításnak megfelelő, felhalmozott kamatot nem tartalmazó árat kell itt megadnia, ennek hiányában az értékpapír könyv szerinti értékének alapjául szolgáló nettó árat.

3. Az adatszolgáltatónál letétkezelt, az 1. pontban nevesített típusokba nem sorolható értékpapírok esetében az árak meghatározásakor, amennyiben az adatszolgáltató rendelkezik az értékpapírra vonatkozóan valós piaci árral, akkor az ennek a számításnak megfelelő, felhalmozott kamatot nem tartalmazó árat kell itt megadnia. Ennek hiányában, ha az értékpapírral a tárgyhónapban történt tényleges adásvétel, akkor a megadott árnak a kötések menyiséggel súlyozott átlagárának kell lennie. A fentiek hiányában tőzsdén kívüli forgalomban az adatszolgáltatási időszakban kötött ügyleteknek az eladási átlagára; ennek hiányában a vételi átlagára; ennek hiányában a legjobb nyilvános eladási ajánlat árfolyama. Amennyiben az értékpapír árfolyamértéke a fenti módokon nem határozható meg, akkor az értékpapír névértékét (ennek hiányában a nyilvántartási értékét) kell megadni.

Az egyes oszlopok kitöltésére vonatkozó előírások:

**d/** Az értékpapír árát a fennálló (tőketörlesztéssel korrigált) névérték százalékában kifejezve kell megadni, 4 tizedesjegy pontossággal (pl. ha az ár a névérték 98,2547%-a, akkor 98.2547-nek kell szerepelnie, ha az ár a névérték 100%-a, az érték 100.0000.)

**e/** A d/ oszlopban megadott értékpapír ár fajtája. A felhasználható kódokat a 3. melléklet 4.5. pontja szerinti, az MNB honlapján közzétett technikai segédlet tartalmazza.

**f/** A letétkezelt értékpapírok esetén a tárgyidőszak során az adott értékpapírra vonatkozó tényleges adásvételi ügyletek száma.

**g/** A letétkezelt értékpapírok esetén a tárgyidőszak során az adott értékpapírból történt tényleges adásvételi ügyletek mennyisége, darabban vagy ezer devizában kifejezve.