**MNB azonosító kód: T02**

**Kitöltési előírások**

**A BÉT hivatalos részvényindexének napi adatai, továbbá a BÉT-en forgalmazott részvények napi kereskedési adatai**

**I. Általános előírások**

Az adatszolgáltatást a Budapesti Értéktőzsdére (a továbbiakban: BÉT) bevezetett részvények napi kereskedési adatairól, továbbá a BÉT hivatalos részvényindexének napi adatairól kell benyújtani.

1. **A táblák kitöltésével kapcsolatos részletes előírások**
2. **tábla: A BÉT hivatalos részvényindexe (BUX)**

Az a) oszlopban a BÉT hivatalos részvényindexének (BUX) tőzsdenapi nyitóértékét (pont) kell szerepeltetni, 2 tizedesjegy pontossággal.

A b) oszlopban a BÉT hivatalos részvényindexének (BUX) tőzsdenapi minimum értékét (pont) kell szerepeltetni, 2 tizedesjegy pontossággal.

A c) oszlopban a BÉT hivatalos részvényindexének (BUX) tőzsdenapi maximum értékét (pont) kell szerepeltetni, 2 tizedesjegy pontossággal.

A d) oszlopban a BÉT hivatalos részvényindexének (BUX) tőzsdenapi záró értékét (pont) kell szerepeltetni, 2 tizedesjegy pontossággal.

1. **tábla: BÉT-re vonatkozó, részvényenként bontott mutatók**

Az a) oszlopban a BÉT tárgynapi kereskedési forgalmában szereplő részvények ISIN kódját kell szerepeltetni.

A b)-d) oszlopban a BÉT tárgynapi részvényforgalmában szereplő értékpapírok egyedi árait a napi kereskedési adatok alapján kell meghatározni. A nyitó, záró, illetve átlagárat forintban piaci értéken, egész számra kerekítve kell szerepeltetni.

Az e) oszlopban a BÉT kereskedési forgalmában szereplő részvények tárgynapi összes forgalmát kell szerepeltetni, árfolyamértéken, ezer forintban, 1 tizedesjegy pontossággal.

Az f) oszlopban a BÉT tárgynapi részvényforgalmában forgott értékpapírok darabszámát kell szerepeltetni.

A g) oszlopban a BÉT tárgynapi (tőzsdenapi) részvényforgalmára vonatkozó üzletkötések számát kell szerepeltetni.