**MNB azonosító kód: J02**

**Kitöltési előírások**

**Családtámogatást igénylő természetes személyekre, a támogatásokra és a támogatott ingatlanra vonatkozó egyes adatok**

**I. Általános előírások**

1. Az adatszolgáltatást az adott táblának megfelelő családtámogatást 2016. január 1. és az adatszolgáltatás teljesítési évének június 30. napja közötti időszakban mint tárgyidőszakban igénybe vevő természetes személyekre vonatkozóan kell teljesíteni.

2. Az adatokat UTF-8 kódolással, pontosvesszővel elválasztott szöveg (.csv) formátumban, az MNB által – a MÁK írásban kijelölt képviselője részére az átadás-átvétel jegyzőkönyvezése mellett –rendelkezésre bocsátott Kódképzési leírás szerint megképzett anonim kapcsolati kóddal ellátva kell jelenteni.

3. Az adatszolgáltatást tartalmazó elektronikus adathordozót az adatszolgáltató az MNB írásban kijelölt képviselője részére adja át, az átadás-átvétel jegyzőkönyvezése mellett.

4. A táblák kitöltésekor alkalmazandó kódokat a 3. melléklet 4.14. pontja szerinti, az MNB honlapján közzétett technikai segédlet (a továbbiakban: kódlista) tartalmazza.

**II. A táblák kitöltésével kapcsolatos részletes előírások**

**01. tábla: Családi Otthonteremtési Kedvezmény (kapcsolódó kamattámogatással és adó-visszatérítéssel)**

A 01. táblában kell felsorolni az adott természetes személy által igénybe vett, az új lakások építéséhez, vásárlásához kapcsolódó lakáscélú támogatásokról szóló 16/2016. (II. 10.) Korm. rendelet [a továbbiakban: 16/2016. (II. 10.) Korm. rendelet], a használt lakás vásárlásához, bővítéséhez igényelhető családi otthonteremtési kedvezményről szóló 17/2016. (II. 10.) Korm. rendelet [a továbbiakban: 17/2016. (II. 10.) Korm. rendelet], a kistelepüléseken nyújtható otthonteremtési támogatásokról szóló 302/2023. (VII. 11.) Korm. rendelet [a továbbiakban: 302/2023. (VII. 11.) Korm. rendelet] és a családok otthonteremtését támogató kedvezményes CSOK Plusz hitelprogramról szóló 518/2023. (XI. 30.) Korm. rendelet [a továbbiakban: 518/2023. (XI. 30.) Korm. rendelet] szerinti családi otthonteremtési kedvezményre (a továbbiakban: CSOK), otthonteremtési kamattámogatásra, illetve CSOK-hoz kapcsolódó adó-visszatérítésre vonatkozó adatokat.

Az aa), illetve ab) oszlopban az igénylő 1, illetve igénylő 2 Kódképzési leírás alapján képzett id\_1a és id\_1b anonim azonosítóját kell megadni. Ezt az azonosítót kell szerepeltetni a 02–04. tábla aa), illetve ab) oszlopában is.

A ba), illetve bb) oszlopban az igénylő 1, illetve igénylő 2 Kódképzési leírás alapján képzett id\_2a és id\_2b anonim azonosítóját kell megadni. Ezt az azonosítót kell szerepeltetni a 02–04. tábla ba), illetve bb) oszlopában is.

A ca), illetve cb) oszlopban az igénylő 1, illetve igénylő 2 Kódképzési leírás alapján képzett id\_3a és id\_3b anonim azonosítóját kell megadni. Ezt az azonosítót kell szerepeltetni a 02–04. tábla ca), illetve cb) oszlopában is.

A d) oszlopban kell megadni a CSOK egyedi ügyazonosítóját.

Az e), illetve f) oszlopban kell megadni az igénylő 1, illetve az igénylő 2 születési évét „ÉÉÉÉ” formátumban.

A g) oszlopban kell megadni a CSOK típusát, az alkalmazandó kódlistának megfelelően.

A h) oszlopban kell megadni a támogatási szerződésben rögzített támogatás összegét.

Az i) oszlopban kell megadni a támogatási szerződés megkötésének dátumát „ÉÉÉÉHHNN” formátumban.

A j) oszlopban kell megadni a támogatási szerződést kötő hitelintézet egyedi azonosítóját.

A k) oszlopban kell megadni az otthonteremtési kamattámogatással érintett kölcsön összegét, amennyiben az adott személy igénybe vette a 16/2016. (II. 10.) Korm. rendelet, a 17/2016. (II. 10.) Korm. rendelet, a 302/2023. (VII. 11.) Korm. rendelet vagy az 518/2023. (XI. 30.) Korm. rendelet szerinti otthonteremtési kamattámogatást. Amennyiben nem került sor otthonteremtési kamattámogatás igénybevételére, abban az esetben a mezőt üresen kell hagyni.

Az l) oszlopban kell megadni a CSOK-hoz kapcsolódó ingatlan hasznos alapterületét.

Az m) oszlopban a 17/2016. (II.10.) Korm. rendelet szerinti meglévő gyermekek számát kell megadni a szerződéskötés időpontjában.

Az n) oszlopban a 17/2016. (II.10.) Korm. rendelet szerinti meglévő gyermekek számát kell megadni az adatlekérdezés időpontjában.

Az o) oszlopban kell megadni az előre vállalt gyermekek számát a szerződéskötés időpontjában.

A p) oszlopban kell megadni az előre vállalt gyermekek számát az adatlekérdezés időpontjában.

A qa)–qh) oszlopban a háztartásban lévő gyermekek születési dátumát kell megadni „ÉÉÉÉHHNN” formátumban. Halva született magzat esetében a születési dátum helyett a „magzat” megjelölést kell szerepeltetni.

Az ra) oszlopban a támogatott ingatlan vonatkozásában kell megadni az irányítószámot.

Az rb) oszlopban a támogatott ingatlan vonatkozásában kell megadni a település nevét.

Az rc), illetve rd) oszlopban a támogatott ingatlan vonatkozásában kell megadni a közterület megnevezését, illetve a cím további adatait (házszám, épület, lépcsőház, szint, ajtó stb.).

Az sa)–sd), illetve ta)–td) oszlopban az igénylő 1, illetve az igénylő 2 lakóhelyére vonatkozó adatokat kell megadni, az ra)–rd) oszlop kitöltési előírásainak alkalmazásával.

**02. tábla: Babaváró kölcsön**

A 02. táblában kell felsorolni az adott természetes személy által igénybe vett, a babaváró támogatásról szóló 44/2019. (III. 12.) Korm. rendelet alapján nyújtott babaváró kölcsön és a kapcsolódó támogatások adatait.

A d) oszlopban kell megadni a babaváró támogatás egyedi ügyazonosítóját.

Az e), illetve f) oszlopban kell megadni az igénylő 1, illetve igénylő 2 születési évét „ÉÉÉÉ” formátumban.

A g) oszlopban kell megadni a babaváró kölcsön szerződéses összegét.

A h) oszlopban kell megadni a babavárókölcsön-szerződést megkötő hitelintézet nevét.

Az i) oszlopban kell megadni a babavárókölcsön-szerződés megkötésének dátumát „ÉÉÉÉHHNN” formátumban.

A j) oszlopban kell megadni a kamattámogatás megszűnésének dátumát „ÉÉÉÉHHNN” formátumban. Amennyiben a kamattámogatás nem szűnt meg, abban az esetben a mezőt üresen kell hagyni.

A k) oszlopban kell megadni a kamattámogatás összegét a kamattámogatás megszűnésének időpontjára vonatkozóan. Amennyiben a kamattámogatás nem szűnt meg, abban az esetben a mezőt üresen kell hagyni.

Az l) oszlopban kell megadni a babavárókölcsön-szerződés felmondásának dátumát „ÉÉÉÉHHNN” formátumban. Amennyiben a babavárókölcsön-szerződés nem került felmondásra, abban az esetben a mezőt üresen kell hagyni.

Az m) oszlopban kell megadni a tőkeelengedés összegét. Tőkeelengedési esemény hiányában a mezőt üresen kell hagyni.

Az na)–nc) oszlopban a megszületett gyermekek születési dátumát kell megadni „ÉÉÉÉHHNN” formátumban.

Az oa) oszlopban az igénylő 1 lakóhelyének vonatkozásában kell megadni az irányítószámot.

Az ob) oszlopban az igénylő 1 lakóhelyének vonatkozásában kell megadni a település nevét.

Az oc) oszlopban az igénylő 1 lakóhelyének vonatkozásában kell megadni a közterület nevét.

Az od) oszlopban az igénylő 1 lakóhelyének vonatkozásában kell megadni a közterület típusát.

Az oe) oszlopban az igénylő 1 lakóhelyének vonatkozásában kell megadni a cím további adatait (házszám, épület, lépcsőház, szint, ajtó stb.).

A pa)–pe) oszlopban az igénylő 2 lakóhelyére vonatkozó adatokat kell megadni, az oa)–oe) oszlop kitöltési előírásainak alkalmazásával.

**03. tábla: Otthonfelújítási támogatás**

A 03. táblában kell felsorolni az adott természetes személy által igénybe vett, a gyermeket nevelő családok otthonfelújítási támogatásáról szóló 518/2020. (XI. 25.) Korm. rendelet szerinti otthonfelújítási támogatás (a továbbiakban: OFT) adatait.

A d) oszlopban kell megadni az OFT egyedi ügyazonosítóját.

Az e), illetve f) oszlopban kell megadni az igénylő 1, illetve igénylő 2 születési évét „ÉÉÉÉ” formátumban.

A g) oszlopban kell megadni az igényelt OFT összegét.

A h) és i) oszlopban az adatokat numerikusan kell megadni, a következő módon: igen esetén „1”, nem esetén „0” a jelentendő érték.

A j) oszlopban kell megadni, hogy az adott személy igénybe vette-e a 17/2016. (II. 10.) Korm. rendelet 14b. alcíme szerinti otthonfelújítási kölcsönt. Igen esetén „1”, nem esetén „0” a jelentendő érték.

A k) oszlopban kell megadni, hogy az adott személy az otthonfelújítási kölcsön tekintetében érvényesített-e a három- vagy többgyermekes családok lakáscélú jelzáloghitel-tartozásainak csökkentéséről szóló 337/2017. (XI. 14.) Korm. rendelet [a továbbiakban: 337/2017. (XI. 14.) Korm. rendelet] szerinti támogatást. Igen esetén „1”, nem esetén „0” a jelentendő érték.

Az l) oszlopban kell megadni a felújított ingatlan rendeltetési jellegét, az alkalmazandó kódlistának megfelelően.

Az m) oszlopban a felújított ingatlan teljes címét kell megadni.

Az n), illetve o) oszlopban az igénylő 1, illetve igénylő 2 teljes lakcímét kell megadni.

**04. tábla: Jelzáloghitel-elengedés**

A 04. táblában kell felsorolni az adott természetes személy által igénybe vett, a 337/2017. (XI. 14.) Korm. rendelet szerinti jelzáloghitel-tartozás csökkentésére irányuló támogatás (a továbbiakban: JHE) adatait.

A d) oszlopban kell megadni a JHE egyedi ügyazonosítóját.

Az e), illetve f) oszlopban kell megadni az igénylő 1, illetve igénylő 2 születési évét „ÉÉÉÉ” formátumban.

A g) oszlopban kell megadni a JHE összegét.

A ha)-hc) oszlopban kell megadni a jelzáloghitelt nyilvántartó pénzügyi intézmények nevét.

Az ia)–ih) oszlopban a meglévő gyermekek születési dátumát kell megadni „ÉÉÉÉHHNN” formátumban.

A ja) oszlopban a jelzáloghitellel terhelt ingatlan vonatkozásában kell megadni az irányítószámot.

A jb) oszlopban a jelzáloghitellel terhelt ingatlan vonatkozásában kell megadni a település nevét.

A jc) oszlopban a jelzáloghitellel terhelt ingatlan vonatkozásában kell megadni a cím további adatait (közterület neve és típusa, házszám, épület, lépcsőház, szint, ajtó stb).

A jd) oszlopban a jelzáloghitellel terhelt ingatlan vonatkozásában kell megadni a helyrajzi számot.