**MNB azonosító kód: E06**

**Kitöltési előírások**

**Az értékpapírszámlákhoz kapcsolódó ügyletek adatai**

**I. Általános előírások**

1. Az adatszolgáltatás a központi értéktári tevékenységet végző szervezet által vezetett értékpapírszámlákhoz kapcsolódó valamennyi ügylet adatait tartalmazza ügyletenként.
2. A táblában és a jelen kitöltési előírásban használt fogalmak magyarázatát e melléklet I. E. 2. pontja tartalmazza.

**II. A 01. tábla kitöltésével kapcsolatos részletes előírások**

A denomináció meghatározásánál felhasználható deviza kódokat a 3. melléklet 4.1. pontja szerinti, az MNB honlapján közzétett technikai segédlet tartalmazza.

A d)-h), p) és r) oszlopokban felhasználható kódokat a 3. melléklet 4.5. pontja szerinti, az MNB honlapján közzétett technikai segédlet tartalmazza.

j) Visszavásárlási ár: visszavásárlási árat csak repó, illetve szállításos repó esetén kell megadni.

n) Kamat: a repó ügyletek kamattartalmát kell megadni százalékban, 4 tizedesjegy pontossággal.

t) A repó ügylet KELER által előállított egyedi azonosítója, amely egyértelműen beazonosítja a tranzakciót.

u) Hosszabbítás esetén a hosszabbított (eredeti) repó ügylet KELER által előállított egyedi azonosítója.

A tábla hibátlan beküldését elősegítő ellenőrzési szabályokat a 3. melléklet 5. pontja szerinti, az MNB honlapján közzétett technikai segédlet tartalmazza.